
SALLA E MBLEDHJEVE
MINISTRIA E SHËNDETËSISË DHE MBROJTJES SOCIALE


Në zbatim të Urdhërit të KM 113/2019 “Për Format e pjesëmarrjes, funksionimit dhe strukturës institucionale të platformës së partneritetit për Integrimin Evropian” , diten e enjte, më datë 08.05.2025, Ora 12:00 u zhvillua Takimi mbi zbatimin e platformës së partneritetit për integrimin evropian, pranë Grupit Ndërinstitucional të Punës (GNP) për Kapitullin (19): “Politikat Sociale dhe Punësimi” dhe për Kapitullin 28 “Mbrojtja e Konsumatorit dhe Shëndeti Publik”, në kuadër të zhvillimeve më të fundit, mbi proceset e Integrimit Evropian, për Kapitujt respektivë.

Takimi u zhvilluan nën drejtimin e Zëvendësministrit të Shëndetësisë dhe Mbrojtjes Sociale, Znj. Denada Seferi dhe pati nje pjesëmarrje te gjerë të anëtarëve të GNP-ve dhe Grupeve të interesit. Në takim u bë nje prezantim i Situatës aktuale dhe çështjeve të rëndësishme, nga Z. Edmond Abdyli, Përgjegjës Sektori, Drejtoria e Integrimit, Koordinimit, Asistencës e Marrëveshjeve dhe Znj.Stinela Dashi  Specialist, Sektori i Integrimit, Koordinimit, Asistencës dhe Marrëveshjeve në MSHMS, përkatësisht edhe Koordinatore të GNPIE të Kapitullit 28 dhe 19, lidhur me proceset e integrimit Evropian dhe zbatimit të platformës së partneritetit për integrimin evropian, me çështje renditur si më poshtë:

· Situata aktuale lidhur me procesin e integrimit Evropian, Kapitulli 19 “Politikat Sociale dhe Punësimi”  dhe Kapitulli 28 “Mbrojtja e Konsumatorit dhe Shëndeti Publik”, veçanërisht në kuadër të proceseve të përafrimit me Acquine e BE, zbatimin e Programit Kombëtar për Aderimin në Bashkimin Evropian  (PKABE) 2030, Planet e Veperimit per CBM.
· Mbi Takimin e 17-të të Nënkomitetit “Inovacioni, Shoqëria e Informacionit, Politikat Sociale”, 25 Shkurt 2026.

· Rapotimi në kuadër të Kuvendit, tremujori i parë 2026, për Kapitullin 19 dhe 28.

· Bashkëbisedim me përfaqësues të Shoqërisë Civile:


Rëndësi e veçante j`u kushtua:
· ndjekjes së rekomandimeve të Progres Raportit 2025, Nënkomiteteve dhe prioriteteve të PKABE 2030, dhe akteve ligjore të përfshira në Planet respektive të Veprimit. 

· Inkurajimit për organizime të takimeve të mëtejshme me bazë periodike, një mujore.

· Kujdesi për sigurimin e marrjen e informacionit nga websiti i MSHMS, mbi aktivitetet dhe takimet e organizuara ne kuadër të PPIE.

Gjithashtu, u zhvillua një bashkëbisedim me përfaqësues të Shoqërisë Civile mbi përfshirjen më intensive të saj, në kuadër të proceseve integruese, si edhe mbi paraqitjen e propozimeve konkrete në kuadër të këtij Partneriteti. 

Në takim u ofrua gadishmëria e MSHMS dhe institucioneve të tjera, kontribuese në GNPIE, në drejtim të përmirësimit të ndërveprimit midis MSHMS dhe palëve të interesuara në aktivitete, iniciativa e takime, edhe në të ardhmen.

Pati diskutime nga  Z. Edmond Abdyli,  Përgjegjës Sektori i Integrimit, Koordinimit, Asistencës dhe Marrëveshjeve në MSHMS, Znj. Mikaela Kotmilo, Specialist, AKBPM, per të patur një koordinim me efikas mes institucioneve për çështje të ndryshme, si për zbatimin e afateve të akteve të parashikuara në Planin e Veprimit, si edhe për statistikat dhe mënyrën e marrjes se informacionit në websitin e MSHMS dhe trajnimeve në fushen e integrimit evropian.

Gjithashtu, nga përfaqësuesit e AKBPM u ngriten çështje të aksesueshmerisë në sistemet elektronike dhe në përfundim të takimit u falenderuan të gjithë të pranishmit për kontributin dhe bashkëpunim e deritanishëm.

Në këtë takim u trajtuan edhe ҫështje që kanë të bëjnë me situatën aktuale dhe çështje të rëndësishme, lidhur me procesin e integrimit Evropian, për Kapitullin 19 “Politikat Sociale dhe Punësimi”, me fokus situatën aktuale, objektivat dhe detyrat e parashikuara, në fushën e punësimit dhe mbrojtjes e përfshirjes sociale, në kuadër të përafrimit me acquin e BE për këtë kapitull dhe përfshirjen sa më aktive të shoqerisë civile në hapat e mëtejshëm të rrugëtimit drejt Integrimit Evropian.

